**ผลิตข่าว**

**รายการเกษตรสัญจร แดนด้ามขวานเพื่อผลิตข่าวตอน โคก หนอง นา ศาสตร์พระราชา วิถีคนไทย**

**ณ ค่ายวชิราวุธ ต.ปากพูน อ.เมือง จ.นครศรีธรรมราช**

 สคริปข่าว “โคก หนอง นา ศาสตร์พระราชา วิถีคนไทย”

|  |  |
| --- | --- |
| **ภาพ** | **บรรยาย** |
| ภาพสถานที่ บรรยากาศ แปลงสาธิต กิจกรรม | เกษตรกรรมยั่งยืน โดยการน้อมนำศาสตร์พระราชา มาปรับใช้กับวิถีเกษตรของชาวไทย เป็นการพัฒนาคุณภาพชีวิตและการนำมาใช้อย่างถูกวิธี ทำให้ ลดต้นทุน เพิ่มรายได้ เพื่อความอยู่รอดในสถานการณ์ที่มีความเสี่ยงรอบด้านในสังคมไทยในปัจจุบัน รัฐบาลเองก็ให้ความสำคัญต่อหลักการของการนำศาสตร์พระราชา มาเป็นแนวนโยบายในการพัฒนาเกษตรกรไทย ทุกฝ่ายให้ความสำคัญที่จะเรียนรู้ซึ่งกันและกัน อย่างเช่นหน่วยงานของทหาร มณฑลทหารบกที่ 41 ค่ายวชิราวุธ กองทัพภาคที่ 4 ได้มีการเปิดศูนย์สาธิต โคก หนอง นา ตามแนวพระราชดำริ เพื่อให้ทุกภาคส่วนได้มาเรียนรู้และการแลกเปลี่ยนเพื่อการพัฒนางานด้านเกษตรกรรมที่ยึดแนวทางศาสตร์พระราชา |
| เข้าด้วยภาพของ พันเอกพิเศษ ภัทรชัย แทนขำ(เสื้อเหลือง) | เสียงสัมภาษณ์.........พูดถึงประเด็น การดำเนินโครงการ ร่วม ของ หน่วยงาน |
| เฟทเข้าภาพ ที่ยืนคุยกัน ค่อยๆปล่อยเสียง | ซึ่งทางมณฑลทหารบกที่ 41 กองทัพภาคที่ 4 ได้ดำเนินการมาก่อนหน้านี้โดยการฝึกให้ทหารได้ฝึกการทำเกษตรแบบแนวทฤษฎีใหม่ ด้วยการจัดสรรพื้นที่และการสร้างอาชีพ ทำแบบครบวงจร มีรายได้ และเมื่อปลดประจำการกำลังพลสามารถนำไปปรับใช้เพื่อการประกอบอาชีพเกษตรที่มีคุณภาพ |
| ปล่อยเสียง พลทหาร ที่พูดถึงการนำปุ๋ยไปใช้ในแปลงเกษตร | เข้าสัมภาษณ์ ร.อ.เรืองศักดิ์ (แต่งชุดทหาร) พูดถึงวัตถุประสงค์ของการดำเนินการโครงการ โคก หนอง นา  |
| ปล่อยเสียงพูดหมอบุญร่วม คงมีศรี ตอนเดินในสวนสมุนไพรบอกสรรคุณของสมุนไพรแต่ละชนิด  | การที่ทหารได้เปิดพื้นที่ศูนย์การเรียนรู้ โคก หนอง นา ทั้งนี้เพื่อให้มีการเรียนรู้ร่วมกัน ทั้งภาคประชาชน เครือข่ายองค์กรชุมชน และภาคีสนับสนุนอื่นๆ นอกจากนี้จะให้เกษตรกรที่มีความรู้มีประสบการณ์ มาเป็นวิทยากรให้กับทหารประจำการเพื่อให้เกิดทักษะใหม่ เพื่อให้เกิดองค์ความรู้ใหม่ ในการออกไปประกอบอาชีพหลังจากปลดประจำการ กลุ่มภาคีเครือข่ายเองก็เช่นกันในวันนี้ได้มีการนำผลิตภัณฑ์ ผลผลิต และผลงาน ที่ได้นำเนินการในพื้นที่ตนเอง มาแสดงเป็นนิทรรศการเพื่อให้เห็นถึงความสำเร็จจากการดำเนินงานของตนเอง |
| ปล่อยภาพเสียง กลุ่มพลังงานทางเลือก คุยกับกลุ่มที่เข้ามาชม | เสียงสัมภาษณ์ คุณทวี (เสื้อหม้อฮ่อม) สร้อยสิริสุนทร ให้สัมภาษณ์ ประเด็นการดำเนินงานพลังงานทางเลือก  |
| ปล่อยภาพและเสียง บูธแสดงนิทรรศการ และการพูดคุยแลกเปลี่ยน | ยุทธศาสตร์ชาติ 20 ปี ประเทศไทยจะเป็นประเทศที่พัฒนาแล้ว มั่นคง มั่งคั่ง และยั่งยืน ด้วยแนวปรัชญาเศรษฐกิจพอเพียง ซึ่งสิ่งเหล่านี้อยู่คู่กับเมืองไทยมานานแสนนานเพียงแต่ไม่ได้มีการจัดระบบที่เหมาะสมและสร้างความเสมอภาคในการเข้าถึงทรัพยากร ซึ่งการที่ได้นำเรื่องเหล่านี้มาปรับใช้ให้เกิดประโยชน์ต่อตนเองและสังคมทุกฝ่ายต้องช่วยกันสร้างความร่วมมือเพื่อนำไปสู่ความสำเร็จและช่วยกันพัฒนาประเทศเราไปด้วยกันโดยที่ไม่ทิ้งใครไว้ข้างหลัง |